**ELŐTERJESZTÉS**

**Szombathely Megyei Jogú Város Közgyűlésének 2022. december 8-i ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

**I. Eltérő üzleti évet alkalmazó gazdasági társaságok éves beszámolójának elfogadása**

A Szombathelyi Sportközpont és Sportiskola Nonprofit Kft., valamint a FALCO KC Szombathely Kft. – a Közgyűlés 156/2018. (VI.25.), valamint 157/2018. (VI.25.) Kgy. sz. határozata alapján – 2018. július 1. napjától eltérő üzleti év alkalmazását vezette be, amely szerint az üzleti év a számvitelről szóló 2000. évi C. törvény 11. §-ában meghatározottak alapján a naptári évtől eltérően július 1-től június 30-ig terjedő időszak. Emiatt a 2020. július 1. – 2021. június 30. közötti időszakra vonatkozóan a társaságok a számvitelről szóló 2000. évi C. törvény 153. és 154. §-ában foglalt, az éves beszámolókra vonatkozó letétbe helyezési és közzétételi kötelezettségüknek az adott üzleti év mérlegforduló napját követő ötödik hónap utolsó napjáig, azaz 2022. november 30-ig kötelesek eleget tenni.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés a) pont al) alpontja, valamint (2) bekezdés a) pont al) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a társaság beszámolójának elfogadásának kérdésében a Közgyűlés jogosult dönteni.

*1./ Szombathelyi Sportközpont és Sportiskola Nonprofit Kft. (1. sz. melléklet)*

A társaság egyik fő feladata az Önkormányzat tulajdonában lévő sportlétesítmények üzemeltetése, működtetése, karbantartása és lehetőségeihez mérten fejlesztése. Három fő kategóriába sorolható a feladatainak köre: sportlétesítményekkel kapcsolatos, sportszakmai jellegű, illetve sportiskolai feladatok. A Kft. önkormányzati támogatásból és saját bevételeiből fedezte kiadásait. A társaságnak a beszámolási időszakban nem volt tagi kölcsöne. A Szombathelyi Sportközpont és Sportiskola Nonprofit Kft. a 2021/2022. üzleti évi működéséhez Szombathely Megyei Jogú Város Önkormányzatától (100 %-os tulajdonos) 250.000 eFt támogatást kapott.

A Kft. a 2021/2022. évi üzleti éve során összesen 581.138 eFt bevételt számolt el. A közhasznú tevékenység bevétele 539.927 eFt, a vállalkozási tevékenység bevétele 41.087 eFt volt.

A társaság a 2021/2022. évi üzleti évben 574.016 eFt ráfordítást számolt el. A ráfordítások összegéből 271.853 eFt személyi jellegű ráfordítás, 257.862 eFt anyagjellegű ráfordítás, 33.739 eFt értékcsökkenési leírás, 10.535 eFt egyéb ráfordítás, 27 eFt pénzügyi műveletek ráfordításai.

Összességében a társaság mérlegfőösszege 2021/2022. évi üzleti évre vonatkozóan 870.391 eFt, adózott eredménye pedig 7.051 eFt (az előző évi eredménye 102.799 eFt volt).

A felügyelőbizottság a társaság 2021/2022. évi beszámolóját elfogadta.

*2./ FALCO KC Szombathely Kft. (2. sz. melléklet)*

A társaság – 31.553 eFt adózott eredménnyel, veszteséggel zárta a 2021/2022-es üzleti évet, amely időszak alatt **137 275** eFt értékesítésből származó nettó bevételt és **502 530** eFt egyéb bevételt realizált.

A ráfordítások összetétele a 2021/2022-es üzleti évben:

Anyagjellegű ráfordítások 323 858 eFt

Személyi jellegű ráfordítások 335.137 eFt

Értékcsökkenési leírás 3.980 eFt

Egyéb ráfordítások 5.953 eFt

Pénzügyi műveletek ráfordításai 1.324 eFt

Összességében a társaság mérlegfőösszege a 2021/2022-es üzleti évre vonatkozóan 284.319 eFt, adózott eredménye pedig – 31.553 eFt.

A FALCO KC Szombathely Kft. saját tőkéje a 2021/2022-es üzleti év veszteségének hatására ismét negatív lett. A Polgári Törvénykönyvről szóló 2013. évi V. törvény 3:133. § (2) bekezdése értelmében, ha egymást követő két üzleti évben a társaság saját tőkéje nem éri el az adott társasági formára kötelezően előírt jegyzett tőkét, és a tagok a második év beszámolójának elfogadásától számított három hónapon belül a szükséges saját tőke biztosításáról nem gondoskodnak, e határidő lejártát követő hatvan napon belül a gazdasági társaság köteles elhatározni átalakulását. Átalakulás helyett a gazdasági társaság a jogutód nélküli megszűnést vagy az egyesülést is választhatja.

Fentiek alapján tehát az Önkormányzatnak, mint kizárólagos tulajdonosnak határozni kell különösen a pótbefizetés előírásáról, vagy a törzstőke más módon való biztosításáról, illetve a törzstőke leszállításáról, mindezek hiányában a társaságnak más társasággá történő átalakulásáról, illetve jogutód nélküli megszűnéséről. A határozatokat legkésőbb három hónapon belül végre kell hajtani.

Javaslom, hogy Szombathely Megyei Jogú Város Önkormányzata 2022. évi költségvetési rendeletében, a társaság részére támogatás jogcímén biztosított 427.000.000,- Ft-ból 31.553 eFt pótbefizetés jogcímén kerüljön elszámolásra. A pótbefizetés teljes összege szükséges a keletkezett veszteség pótlásához, hogy a társaság saját tőkéje a Ptk.-ban meghatározott minimum összeggel (3.000.000 Ft-tal) megegyezzen. Tekintettel arra, hogy a veszteségpótlás összege a költségvetési rendeletben biztosított támogatásból kerülne fedezésre, így szükséges a Kft.-vel kötött támogatási szerződést módosítani.

A társaság felügyelőbizottságának határozata az ülésen kerül ismertetésre.

**II. Eltérő üzleti évet alkalmazó gazdasági társaságok 2022/2023. évi üzleti tervének elfogadása**

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés a) pont am) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy az üzleti terv elfogadása kérdésében a Közgyűlés jogosult dönteni.

*1./ Szombathelyi Sportközpont és Sportiskola Nonprofit Kft. (3. sz. melléklet)*

Jelen előterjesztés a 2022. július 1. - 2023. június 30. napja közötti üzleti év üzleti tervének elfogadására vonatkozik. A társaság üzleti terve az előterjesztés melléklete.

Az elkészített üzleti terv az előző évtől eltérően 150 millió Ft-tal több, összesen 400 millió Ft önkormányzati feladatellátási támogatással számol, tekintettel az energiaárak nagymértékű növekedésére.

Az üzleti tervben szereplő önkormányzati támogatási összegek a 2022. évi elfogadott költségvetési rendelettel, valamint az az alapján kötött támogatási megállapodásokkal összhangban vannak, amelyet az alábbi táblázat szemléltet:

|  |  |
| --- | --- |
| **2022. évi** költségvetési évet érintő támogatás  (a költségvetési rendeletben szereplő, megállapodásokkal alátámasztott, illetve kifizetett költségek) | **2023. évi** költségvetési évet érintő támogatás  (a költségvetési rendeletbe tervezett költségek) |
| **210.511.337 Ft**  ebből  125.000.000 Ft feladat-ellátási támogatás  3.000.000 Ft szabadidősport támogatás  8.797.000 Ft diáksport  6.000.000 Ft óvodai úszásoktatás  3.500.000 Ft Sportkarácsony  7.639.490 Ft diáksport  4.871.847 Ft szabadidősport  5.000.000 Ft Nemzetközi Diákjátékok  23.500.000 Ft Horvát Iskola beruházás  35.000.000 Aréna Savaria tető felújítás | **296.000.000 Ft**  ebből  270.000.000 Ft feladat-ellátási támogatás  6.000.000 Ft szabadidősport támogatás  15.000.000 Ft diáksport |

A Sportiskola működése a két látvány-csapatsportág esetében csak abban az esetben elképzelhető, ha a TAO források biztosítottak. A látvány csapatsportok TAO elszámolását a Vasi Orchidea Bt. végezte 2021. augusztus 15-ig, azonban könyvelési, kommunikációs és a napi adminisztratív feladatok ellátása szempontjából hatékonyabbnak bizonyult belső munkatárs alkalmazása.

A Sugár úti Sportcentrum használatához kapcsolódóan az üzleti terv az elmúlt évek gyakorlatát vette figyelembe. Eszerint a mellékelt táblázatban szereplő sportszervezetek az ott meghatározott, rendelkezésre álló óraszám keretéig használhatják a létesítményt. Az Önkormányzat a Kft. részére biztosítja a létesítmény használatához kapcsolódó költségeket a feladat-ellátási támogatásba beépítve, a társaság pedig külön bérleti szerződést köt az Önkormányzat által kijelölt sportszervezetekkel.

A 2022/2023. üzleti évben a társaság 6.986 eFt összegű eredménnyel számol.

A társaság felügyelőbizottsága az üzleti tervet elfogadta.

*2./ FALCO KC Szombathely Kft. (4. sz. melléklet)*

A jelen előterjesztés a társaság 2022. július 1.- 2023. június 30. napja közötti üzleti év üzleti tervének elfogadására vonatkozik. A társaság üzleti terve az előterjesztés melléklete.

A 2020/2021-es bajnoki évben a felnőtt csapat az I. osztályú kosárlabda bajnokságban 2007/2008-as és a 2018/2019-es és a 2020/2021-es szezon után újra bajnoki címet szerzett, valamint a Bajnokok Ligájában továbbjutott a legjobb 16 közé.

Ahhoz, hogy a férfi kosárlabda csapat jelenlegi működési feltételei tovább javuljanak a későbbi évek során, a következő feltételekre lenne szükség:

* Az Aréna Savariában kulturált körülmények között akár 3070 néző is látogathatja a mérkőzéseket. Egy minőségi csapattal jelentősen növelhető a hazai mérkőzések bevétele, még az emelkedő kiadási költségek mellett is.
* Még egy névadó főszponzorra, vagy több kiemelt támogatóra lenne szükség. A sportcsarnok által biztosított lehetőségek és körülmények kiemelt marketing munkával a szponzorok számának bővülését eredményezhetik.
* A televíziós jogok, jogdíjak szövetségi szinten kerültek eladásra, ami jelenleg a bevételi oldal 2 %-át teszi ki.

A sportszervezet a most folyó bajnokságra három célt tűzött ki maga elé. Az Aréna Savaria nézőkkel való megtöltése hazai bajnoki és nemzetközi kupamérkőzések alkalmával és a nagyon fiatal átlagéletkorú csapat kialakításával az első négy közé jutást fogalmazta meg a bajnokságban.

A bajnoki szezonra szóló reklám és támogatói szerződések megkötésre kerültek. Az eddigi névadó szponzor a következő szezonra is megkötötte szerződést a társasággal, valamint két további szponzori szerződést sikerült megkötni.

A TAO pályázaton a 2022/2023-as bajnoki szezonra beadott sportfejlesztési programot utánpótlásképzésre, -nevelésre, -fejlesztésre az MKOSZ elfogadta. Az elnyert támogatási összegre a társasági adóval történő feltöltés 60 %-ban valósult meg.

A társaság a 2022/2023-as üzleti évben 665.637 eFt bevétellel számol, amelyből 217.637 eFt árbevétel (ebből 152.637 eFt reklámbevétel, 65.000 eFt bérlet és jegybevétel), **375.000 eFt** **önkormányzati támogatás**, 73.000 eFt TAO sporttámogatás.

Az önkormányzat 2022. évi költségvetési rendeletének módosításában a FALCO Kft. támogatására 427 millió Ft összegű támogatás szerepel.

Ezen összegből 2022. 01.01-06.30. közötti időszakban 160 millió Ft kifizetésre került, amely a 2021/2022-es üzleti év II. félévét érintette. Ezen felül 2022. július 20-án támogatási szerződés alapján 57 millió Ft került kiutalásra a 2021/2022. évi bajnoki szezon prémium költségeire. Ezen támogatást a társaság a 2021/2022-es üzleti évre számolta el. A 2022/2023. üzleti tervben szereplő, a 2022.07.01.-12.31. közötti időszakra számított 210 millió Ft-os önkormányzati támogatás kiutalásra kerül.

Kiadási oldalon 663.840 eFt összeget tervez a Kft., így a terv szerint az adózott eredmény 1.797 eFt lesz.

A társaság felügyelőbizottságának határozata az ülésen kerül ismertetésre.

**III. Javaslat a SZOMHULL Szombathelyi Hulladékgazdálkodási Közszolgáltató Nonprofit Kft. részére nyújtott tagi kölcsönnel kapcsolatos döntés meghozatalára**

Szombathely Megyei Jogú Város Közgyűlésének 224/2021. (XI.25.) Kgy. sz. határozata alapján a SZOMHULL Szombathelyi Hulladékgazdálkodási Közszolgáltató Nonprofit Kft. részére biztosított 500.000.000,- Ft összegű tagi kölcsön visszafizetési határideje 2022. december 31. napjáig meghosszabbításra került.

A társaság ügyvezetője azzal a kérelemmel fordult az Önkormányzathoz, hogy a tagi kölcsön visszafizetési határidejét 2023. december 31. napjáig kéri meghosszabbítani.

A jelenleg rendelkezésre álló összegek a társaság mindennapi működéséhez, külső szállítói számlák kiegyenlítéséhez elegendőek. Az NHKV Zrt. részéről olyan mértékű térítés nem érkezik a folyószámlára, még a rentábilisabb időszakokban sem, ami fedezetet nyújthatna a tagi kölcsön törlesztésére. Ebből kifolyólag a visszafizetési kötelezettségének a társaság nem tud eleget tenni a megadott időpontig.

A fentiekre tekintettel javaslom a tagi kölcsön visszafizetésének határidejét 2023. december 31. napjáig meghosszabbítani.

Tájékoztatom a Tisztelt Közgyűlést, hogy a felügyelőbizottság döntéshozatalára a legfőbb szerv ülését megelőzően kerül sor.

**IV. Javaslat a FALCO KC Szombathely Kft. részére kezességvállalás biztosítására**

Szombathely Megyei Jogú Város Közgyűlése a 393/2007. (IX.27.) Kgy. számú határozatában a FALCO KC Szombathely Kft. által 20.000.000,- Ft összegű forgóeszközhitel és 10.000.000,- Ft összegű folyószámlahitel felvételéhez 2010. december 31. napjáig kezességet vállalt. Az önkormányzati kezességvállalás határideje eddig tizenegy alkalommal került meghosszabbításra, legutóbb a 225/2021. (XI.25.) Kgy. számú határozat alapján 2022. december 31. napjáig.

2007-től kezdődően a társaság a Raiffeisen Bank Zrt.-től igényelt hitelt, számlavezető bankváltás következtében az Unicredit Bank Zrt. 30.000.000,- Ft összegű többcélú hitelkeretet biztosít 2022. december 31. napjáig.

Ügyvezető Úr tájékoztatása szerint a társaság a felvett forgóeszközhitelt fennálló tartozásainak rendezésére kívánta fordítani, mert néhány tervezett szerződés nem, vagy nem teljesen a kalkulált módon valósult meg. A folyószámlahitellel pedig biztonsági tartalékot kívánt képezni az előre nem tervezhető kiadások – pl. a megkötött szerződéseknek a gazdasági partner pénzügyi problémáiból adódó késedelmes fizetések, vagy a hosszabb ideje sérült játékos pótlására érkező új játékos felmerülő többletkiadásai – fedezésére.

A társaság ügyvezetőjének álláspontja szerint a 2012. évtől működő társasági adóhoz kapcsolódó támogatás folyamatának elindulása hosszútávon új bevételi forrásokat biztosíthat a Kft. részére. Továbbá amennyiben a társaság hosszabb távon számíthat a névadó szponzorra és a Szerencsejáték Zrt. kiemelt támogatására, úgy lehetőség van a hitelkeret csökkentésére, illetve megszüntetésére.

Az Unicredit Bank Zrt. – figyelembe véve a Magyarország gazdasági stabilitásáról szóló 2011. évi CXCIV. törvény 10. § (3) bekezdés b) pontját - 2023. január 1. napjától 2023. december 31. napjáig biztosítaná a hitelkeretet a FALCO KC Szombathely Kft. részére Szombathely Megyei Jogú Város Önkormányzatának kezességvállalásával.

A társág ügyvezetője azzal a kérelemmel fordult a tulajdonos Önkormányzathoz, hogy támogassa a fenti összegű többcélú hitel felvételét az önkormányzat kezességvállalása mellett.

A társaság felügyelőbizottságának határozata az ülésen kerül ismertetésre.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 22. § (1) bekezdése alapján a kezességvállalásról szóló döntés meghozatala kérdésében a Közgyűlés jogosult dönteni.

**VI. Javaslat a Szombathelyi Távhőszolgáltató Kft.-vel kapcsolatos döntés meghozatalára**

Tájékoztatom a Tisztelt Közgyűlést, hogy a Szombathelyi Távhőszolgáltató Kft. azzal a kéréssel fordult önkormányzatunkhoz, hogy a társaság által bérelt, önkormányzati tulajdonú Király u. 12/A. szám alatti helyiségre vonatkozó bérleti jogviszonyukat hosszabbítsuk meg.

A társaság 2005. februárja óta bérli a Király u. 12/A. szám alatti, 104 m2 alapterületű helyiséget, amelyben ügyfélszolgálati irodát üzemeltet.

A társaság 2022. február 28-ig rendelkezett érvényes bérleti jogviszonnyal fenti helyiségre vonatkozóan, így bérleti jogviszonyuk meghosszabbítására nincs lehetőség. A helyiségbérlet szabályairól szóló 17/2006. (V.25.) önkormányzati rendelet 2. § (2) bekezdése alapján a Közgyűlés azonban jogosult a bérlő személyét közvetlenül kiválasztani. A bérlő személyének közvetlen kiválasztását a polgármester kezdeményezheti. A polgármester erre vonatkozó előterjesztése csak a bizottság állásfoglalásával nyújtható be a Közgyűlésnek.

Tájékoztatom a Tisztelt Közgyűlést, hogy a társaság jelenleg is használja a helyiséget és a korábbi bérleti szerződésében meghatározott összegű díjat folyamatosan fizeti.

Elkészítettük a helyiség bérleti díjának aktualizálását. A bérleti díj összegét 260.000,- Ft+ÁFA/hó összegben állapította meg a szakértő.

Kérem a Tisztelt Közgyűlést, hogy 2022. december 15. napjától – a határozati javaslatban meghatározott feltételekkel – jelölje ki a Szombathelyi Távhőszolgáltató Kft-t a Király u. 12/A szám alatti helyiség bérlőjévé.

**VII. Javaslat a SZOVA Nonprofit Zrt.-t érintő döntések meghozatalára**

**1. Javaslat a SZOVA Nonprofit Zrt. 2022. évi üzleti tervének módosítására**

A SZOVA Nonprofit Zrt. a 2022. évi üzleti tervének módosítására tett javaslatot. A módosítás indoka, hogy a jelenlegi tényadatok alapján az elfogadott üzleti tervben prognosztizált eredmény nem lesz tartható. Az ingatlanértékesítés tervezett 57 millió forintos nyeresége csupán 13 millió Ft realizálódott, emiatt a társaság tervezett adózott eredménye is csökkenni fog. Az üzleti terv módosítása az előterjesztés *5. számú melléklete*.

**2. Tájékoztatás a hulladékgazdálkodási közszolgáltatás ellátásáról**

A Magyar Állam nevében a Nemzeti Koncessziós Iroda által kiírt „Egységes Hulladékgazdálkodási Koncesszió” pályázat nyertese a MOL Nyrt. lett. 2022. november 15. napján a MOHU MOL Hulladékgazdálkodási Zrt. megkereste a SZOMHULL Szombathelyi Hulladékgazdálkodási NKft.-t kapacitás lekötési szerződés megkötése végett. A Zrt. a jelenlegi közszolgáltatók mindegyikével szerződést kíván kötni. A tervezett közszolgáltatási hulladékgyűjtési és szállítási szerződések a jelenlegi közszolgáltatási területekre vonatkoznak, tartalmukat tekintve jelentős átfedésben vannak a közszolgáltatók által jelenleg is végzett tevékenységekkel. A Közszolgáltatási hulladékgyűjtési és szállítási szerződések alapját a kapacitás lekötési szerződés képezi.

A tárgybani tevékenységet ténylegesen eddig is a SZOVA Nonprofit Zrt. végezte, a szükséges kapacitásokkal rendelkezik, ezért a társaság közvetlenül – saját nevében – küldte meg a kapacitás lekötési szerződést, illetve közvetlenül tervezi a Koncesszori alvállalkozó szerződés megkötését is, amennyiben a MOHU MOL Zrt. részéről nem lesz akadálya. A SZOMHULL NKft. szerződő felek közötti beékelődésére a továbbiakban elviekben nem lesz szükség, ugyanis a SZOVA NZrt. a szerződések megkötéséhez szükséges valamennyi engedéllyel rendelkezik.

A kapacitás lekötési szerződés mellékleteként egy nyilatkozat is megküldésre került a MOHU MOL Zrt. kérésére, miszerint a SZOMHULL NKft. 2023. június 30. napját követően nem lát el hulladékgazdálkodási közszolgáltatási feladatokat.

**3. Igazgatósági tag visszahívása**

Szombathely Megyei Jogú Város Közgyűlése az 566/2019. (XI.28.) Kgy. számú határozatával Gimes Gergely választotta meg a SZOVA Nonprofit Zrt. egyik igazgatósági tagjának. Javaslom, hogy a Tisztelt Közgyűlés a Polgári Törvénykönyvről szóló 2013. évi V. törvény 3:25. § (2) bekezdése alapján Gimes Gergelyt hívja vissza és helyette új igazgatósági tagot válasszon, akinek személyére a Közgyűlésen szóban teszek javaslatot.

**VIII. Javaslat a Szombathelyi Haladás Labdarúgó és Sportszolgáltató Kft.-vel kapcsolatos döntés meghozatalára**

A Szombathelyi Haladás Labdarúgó és Sportszolgáltató Kft. ügyvezetői a társaság taggyűlésének összehívását kezdeményezték a társaság saját tőkéjének és jegyzett tőkéjének felemelése tárgyában. A Magyar Labdarúgó Szövetség PMR szabályzata szerint az NB II. osztályban szereplő labdarúgó klubok saját tőkéjét 2022. december 31-re 100 millió Ft-ban, 2023. június 30-ra szintén 100 millió Ft-ban határozta meg. Amennyiben a klub a célértéket nem tudja teljesíteni, úgy az MLSZ jogosult a vagyoni értékű jogokból származó bevétel ideiglenes visszatartására. A Kft. 2021. december 31-i fordulónappal készített beszámolója szerinti saját tőkéje 1.652 eFt volt. A saját tőke emelése két módon történhet, egyrészt pozitív adózott eredmény elérésekor az eredménytartalékba helyezéssel, másrészt tőkeemeléssel.

A Kft. esetében az ázsiós tőkeemelés biztosíthatja a saját tőke rendezését. Ez esetben a jegyzett tőke összege is változik, ezért szükséges a társasági szerződés módosítása, és a módosítások cégbírósági átvezetése is. Ázsiós tőkeemelés esetén a tulajdonos vagy tulajdonosok által teljesített vagyoni hozzájárulás egyik része a jegyzett tőkébe, a másik (általában a jelentősebb) része pedig tőketartalékba kerül, melynek célja, hogy a jegyzett tőke aránya kevésbé növekedjen. Fontos kiemelni, hogy a számvitelről szóló 2000. évi C. törvény (a továbbiakban: Szt.) 36. § (1) bekezdésének b) pontja értelmében a tőketartalékba csak úgy lehet pénzeszközt elhelyezni, ha egyidejűleg a jegyzett tőke emelésére is sor kerül.

A Szombathelyi Haladás Kft. társasági szerződése szerinti jegyzett tőkéje 40.630.500, - Ft. A fentiekben felvázolt és körülírt lehetőséggel élve a gyakorlati megvalósítás az alábbiak szerint alakulhat.

A saját tőkét, mint kötelezően emelendő tőkeelemet a jelenlegi 3 tulajdonos – Haladás Marketing Kft., Szombathely Megyei Jogú Város Önkormányzata, Illés Sport Alapítvány – egyenlő mértékkel, 100-100 ezer Ft összeggel emeli, amelyet a gazdasági társaság pénzforgalmi bankszámlájára átutalással teljesít.

A Haladás Marketing Kft., mint többségi tulajdonos tagi kölcsönt nyújt a társaságnak azzal a céllal, hogy a felmerült likviditási problémát átmenetileg megoldja és a tulajdonosi határozat alapján a fentiekben taglalt ázsiós tőkeemeléssel azt tőketartalékba helyezze.

A Kft. tőkehelyzetének rendezésre érdekében fentiek alapján javaslom, a Közgyűlés járuljon hozzá, hogy az Önkormányzat a tőkeemelésben részt vegyen és az ehhez kapcsolódó társasági szerződés módosítást támogassa.

**IX. Tájékoztató a KEHOP – 3.2.1-15-2019-00033 azonosító számú pályázatról**

A Kormány **1636/2018. (XII.05.) Korm. határozata** 3. sz. mellékletének 6. pontja 351g során nevesítette Szombathely Megyei Jogú Város Önkormányzatát kedvezményezettként a *KEHOP – 3.2.1-15-2019-00033 azonosító számú* ***„****A hulladékgazdálkodási rendszer fejlesztése Szombathely város területén, különös tekintettel az elkülönített hulladékgyűjtési, szállítási és előkezelő rendszerre”* megnevezésű projektre. Az Irányító Hatóság és az NFP Nemzeti Fejlesztési Programiroda Nonprofit Kft. (Konzorciumvezető) továbbá az Önkormányzat, mint Kedvezményezett 2020. május 07. napján megkötötték a Támogatási Szerződést. A projekt műszaki tartalma szerint beszerzésre kerülő hulladékgazdálkodási eszközök üzemeltetését a közszolgáltatási feladatokat ellátó SZOMHULL Nonprofit Kft-nek kell végezni, melyhez szükséges volt a közszolgáltató minősítése, a megfelelőségre vonatkozó határozat megszerzése. A SZOMHULL Nonprofit Kft. annak ellenére, hogy a megfelelőségi nyilatkozat kiadásához szükséges szakmai anyagot 2020. decemberében összeállította az időközbeni jogszabályváltozás és hiánypótlás miatt a Magyar Energetikai Hivatal részéről a közszolgáltató minősítése a megfelelőségére vonatkozó határozattal csak 2022. 05. 27-én került kiadásra.

Időközben az NFP NP Kft. **2021. szeptember 30-án** benyújtotta a Támogatási Szerződés módosítása iránti kérelmet 2023. augusztus 31-i határidő megjelölésével, valamint beszerezte a Felelős Akkreditált Közbeszerzési Szaktanácsadót, és előkészítette az MT-t, valamint a rendszerelemfejlesztési kérelem elkészítésére irányuló beszerzési eljárás műszaki tartalmat.

Az NFP NP Kft. **2022. június 24-én ismételten** benyújtotta TSZ módosítási kérelmét ekkor már a MEKH által a megfelelőségre vonatkozóan kiadott határozat, valamint a Támogatási Szerződés módosítás benyújtása óta eltelt időre tekintettel új fizikai befejezési határidőként **2024. 08. 30-i határidőt** megjelölve.

A megfelelőségi vélemény 2022. május 27-én történő véglegessé válása és a 2022. június 4-én kiadott, *A Magyarország szomszédságában zajló háború idején a rezsicsökkentés megvédése és a honvédelmi célok teljesítése érdekében szükséges költségvetési intézkedésekről szóló 1281/2022. (VI.4.) Korm. határozat* megjelentetése között egy hét telt el. A projekt szempontjából ez a lehető legrosszabbkor történt, az Építési és Beruházási Minisztérium döntése szerint a beruházások felfüggesztésre kerültek, az NFP Nonprofit Kft. közbeszerzési eljárásokat nem indíthatott, új kötelezettséget keletkeztető szerződést csak a Miniszter előzetes engedélye birtokában köthet, illetve léptethet hatályba.

2022. október 12-én az NFP Nonprofit Kft. értesítette az Önkormányzatot a Miniszterelnökség Környezeti és Energiahatékonysági Fejlesztési Programok Végrehajtásáért felelős helyettes Államtitkársága útján, hogy az Irányító Hatóság a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014.(XI.5.) Korm.rendelet 90. § (1) bek a. és b. pontjaira hivatkozva **eláll** a Támogatási Szerződéstől,  a benyújtott határidő módosításhoz nem járul hozzá, mert a projekt keretében támogatott tevékenység megvalósításának lehetősége meghiúsult.

A jogszabály szerint az IH akkor jogosult elállni a szerződéstől a feltételek legalább egyikének bekövetkezte esetén, ha:

-a TSZ megkötésétől számított 12 hónapon belül a támogatott tevékenység nem kezdődik meg és a kedvezményezett a megvalósítás érdekében megvásárolandó szolgáltatásokat vagy árukat azok tervezett összértékének 50 %-t elérő mértékben nem rendeli meg, vagy az erre irányuló szerződést nem köti meg,

-12 hónapon belül a kedvezményezett érdekkörében felmerült okból a támogatás igénybevételét nem kezdeményezi, kifizetési igénylés benyújtásával a támogatás 10 %-t nem igazolja és késedelmét nem menti ki.

Az IH arról is értesítette az NFP Nonprofit Kft-t, hogy a projekttel kapcsolatosan a Konzorciumnak visszafizetési kötelezettsége nem áll fenn az IH felé, mert a Támogatási Szerződés alapján kifizetésre nem került sor. Az NFP Nonprofit Kft. jelenleg a vele kötött Konzorciumi Szerződés megszüntetését készíti elő.

**X. Javaslat az AGORA Savaria Kulturális és Médiaközpont Nonprofit Kft. által benyújtandó pályázatok jóváhagyására**

Tájékoztatom a Tisztelt Közgyűlést, hogy az AGORA Savaria Kulturális és Médiaközpont Nonprofit Kft. ügyvezetője a Tisztelt Közgyűlés jóváhagyását kérte a Médiatanács által kiírt, alább ismertetett pályázatok benyújtásához.

*Pályázati cél, tartalom:*

Helyi vagy körzeti médiaszolgáltatási jogosultsággal hatósági szerződés vagy nyilvántartásba vétel alapján rendelkező audiovizuális médiaszolgáltatók számára televíziós közéleti magazinműsor, illetve televíziós hírműsor és kulturális magazinműsor készítésének vissza nem térítendő támogatása. A pályázati eljárás célja négy negyedéven keresztül minden hát azonos napján/napjain, azonos időpontban rendszeresen jelentkező közszolgálati célú televíziós műsorszám támogatott időszakban történő folyamatos készítésének és adásba szerkesztésének vissza nem térítendő támogatása, ütemezett elő-és utófinanszírozás formájában.

*Pályázni jogosultak* azok a magyarországi médiaszolgáltatók, akik hatósági szerződés vagy nyilvántartásba vétel alapján lineáris közösségi médiaszolgáltatási jogosultsággal rendelkeznek és a közösségi médiaszolgáltató tevékenységet a pályázat benyújtása előtt már legalább 3 hónapja ténylegesen gyakorolnak. Ez alapján az AGORA Savaria Nonprofit Kft. jogosult a pályázat benyújtására.

*Az igényelhető támogatás*: az állandó műsorszám egy adására elnyerhető maximális támogatás összege közéleti magazin esetében 60.000 Ft, hírműsor esetén 40.000 Ft, kulturális magazin esetén 40.000 Ft. A támogatási intenzitás mértéke max. 67 %.

A megvalósítás időtartama 2023. május 1. – 2024. április 30.

A pályázati díj összege bruttó 31.750 Ft.

Pályázat kódszáma: TVALLANDÓ2022

Benyújtási határidő: 2022. december 20. – 2023. január 19.

A pályázat önerejét a társaság saját erőből, a 2022. évi költségvetése terhére biztosítja, az további önkormányzati forrást nem igényel.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2022. december 1.**

**/: Dr. Nemény András :/**

**I.**

**Határozati javaslat**

**……/2022. (XII. 8.) Kgy. sz. határozat**

1./ Szombathely Megyei Jogú Város Közgyűlése a Szombathelyi Sportközpont és Sportiskola Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2021/2022-es üzleti évre vonatkozó beszámolóját

870.391 eFt mérlegfőösszeggel

7.051 eFt eFt adózott eredménnyel elfogadja.

2./ A Közgyűlés az adózott eredményt az eredménytartalékba helyezi.

3./ A Közgyűlés a Szombathelyi Sportközpont és Sportiskola Nonprofit Kft. által elkészített 2021/2022-es üzleti évre vonatkozó közhasznúsági mellékletet jóváhagyja.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a Szombathelyi Sportközpont és Sportiskola Nonprofit Kft. ügyvezetője)

**Határidő:** azonnal

**II.**

**Határozati javaslat**

**……/2022. (XII. 8.) Kgy. sz. határozat**

1./ Szombathely Megyei Jogú Város Közgyűlése a FALCO KC Szombathely Kft.-nek a számvitelről szóló 2000. évi C. törvény 4. § (1) bekezdése alapján elkészített 2021/2022-es üzleti évre vonatkozó beszámolóját

284.319 eFt mérlegfőösszeggel   
 – 31.553 eFt adózott eredménnyel, veszteséggel elfogadja.

2./ Az adózott eredmény, – 31.553 eFt az eredménytartalékba kerül.

3./ A Polgári Törvénykönyvről szóló 2013. évi V. törvény 3:133. § (2) bekezdésében foglalt kötelezettségnek eleget téve a társaság tőkehelyzetének helyreállítása érdekében az önkormányzat 2022. évi költségvetési rendeletében, a FALCO KC Szombathely Kft. részére, támogatás jogcímén biztosított 427.000.000,- Ft-ból 31.553 eFt-ot pótbefizetés jogcímen számol el. A Közgyűlés felhatalmazza a polgármestert a támogatási szerződés fentiek szerinti tartalommal történő módosításának aláírására.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Gráczer György, a FALCO KC Szombathely Kft. ügyvezetője)

**Határidő:** azonnal

**III.**

**Határozati javaslat**

**……/2022. (XII. 8.) Kgy. sz. határozat**

Szombathely Megyei Jogú Város Közgyűlése a Szombathelyi Sportközpont és Sportiskola Nonprofit Kft. 2022/2023. üzleti évre vonatkozó évi üzleti tervét 448.011.337 Ft önkormányzati működési támogatással, 6.986 eFt tervezett adózott eredménnyel jóváhagyja.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Kovács Cecília, a Szombathelyi Sportközpont és Sportiskola Nonprofit Kft. ügyvezetője)

**Határidő:** azonnal

**IV.**

**Határozati javaslat**

**……/2022. (XII. 8.) Kgy. sz. határozat**

Szombathely Megyei Jogú Város Közgyűlése a FALCO KC Szombathely Kft. 2022/2023. üzleti évre vonatkozó évi üzleti tervét 375.000.000 Ft önkormányzati működési támogatással, 1.797 eFt tervezett adózott eredménnyel jóváhagyja.

Felelős: Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Gráczer György, a FALCO KC Szombathely Kft. ügyvezetője)

**Határidő:** azonnal

**V.**

**Határozati javaslat**

**……/2022. (XII. 8.) Kgy. sz. határozat**

Szombathely Megyei Jogú Város Közgyűlése hozzájárul ahhoz, hogy a SZOMHULL Szombathelyi Hulladékgazdálkodási Közszolgáltató Nonprofit Kft. részére biztosított 500.000.000,- Ft összegű tagi kölcsön visszafizetési határideje 2023. december 31. napjáig kerüljön meghosszabbításra. A Közgyűlés felhatalmazza a Polgármestert a tagi kölcsön szerződés - visszafizetési határidőre vonatkozó - módosításának aláírására.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Taoufik Roland, a társaság ügyvezetője)

**Határidő:** 2022. december 31.

**VI.**

**Határozati javaslat**

**……/2022. (XII. 8.) Kgy. sz. határozat**

Szombathely Megyei Jogú Város Közgyűlése hozzájárul ahhoz, hogy a FALCO KC Szombathely Sportszolgáltató Kft. 30.000.000,- Ft összegű többcélú hitelt vegyen fel 2023. január 1. napjától 2023. december 31. napjáig tartó futamidőre. A Közgyűlés hozzájárul továbbá ahhoz, hogy Szombathely Megyei Jogú Város Önkormányzata a fenti hitelállományhoz kezességet vállaljon 2023. december 31. napjáig.

A Közgyűlés felhatalmazza a Polgármestert a kezességvállalás tekintetében a szerződés aláírására.

**Felelős:**

Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Gráczer György, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** 2022. december 31.

**VII.**

**Határozati javaslat**

**…./2022.(XII. 8.) Kgy. számú határozat**

A Közgyűlés a helyiségbérlet szabályairól szóló 17/2006.(V.25.) önkormányzati rendelet 2. § (2) bekezdésében foglaltak szerint az Önkormányzati tulajdonú, **Király u. 12/A. szám alatti** **üzlethelyiség bérlőjévé – 2022. december 15. napjától – a Szombathelyi Távhőszolgáltató Kft-t jelöli ki** az alábbi feltételekkel:

* a bérbeadás időtartama határozott, 5 évig terjedő időtartamra szól,
* a helyiségre vonatkozóan fizetendő bérleti díj összege 260.000,- Ft+ÁFA/hó,
* a bérlő a helyiséget kizárólag ügyfélszolgálati iroda működtetésére használhatja,
* a helyiséget az abban folytatni kívánt tevékenység gyakorlásához szükséges módon a bérlő a saját költségén, bérbeszámítási igény nélkül köteles kialakítani, berendezni és felszerelni, az ehhez és a tevékenysége gyakorlásához szükséges hatósági engedélyeket beszerezni,
* a bérlő a bérleti jogviszony megszűnésekor ráfordításainak, illetve azok időarányos részének megtérítésére nem tarthat igényt, a helyiséget átadáskori állapotban és tisztán köteles visszaadni,
* az önkormányzat a bérleti díjat április 1-jétől kezdődő hatállyal minden évben megváltoztathatja, a bérlő az inflációnál nem magasabb mértékű emelés ellen nem emelhet kifogást.

**Felelős**: Dr. Nemény András polgármester

Dr. Horváth Attila alpolgármester

Dr. Károlyi Ákos jegyző,

(végrehajtás előkészítéséért:

Nagyné dr. Gats Andrea a Jogi és Képviselői Osztály vezetője

Kovács Cecília a SZOVA Nonprofit Zrt. vezérigazgatója

Molnár Miklós a Szombathelyi Távhőszolgáltató Kft. ügyvezetője)

**Határidő:** azonnal

**VIII.**

**Határozati javaslat**

**……/2022. (XII. 8.) Kgy. sz. határozat**

Szombathely Megyei Jogú Város Közgyűlése megtárgyalta a SZOVA Nonprofit Zrt. 2022. évi üzleti tervének módosítására vonatkozó előterjesztését.

A Közgyűlés jóváhagyja, hogy a nem realizálódott ingatlanértékesítések miatt a SZOVA Nonprofit Zrt. árbevétele az eredetileg jóváhagyott 4.712.083 eFt-ról 4.594.572 eFt-ra, üzemi nyeresége 153.622 eFt-ról 108.802 eFt-ra - a devizakötvény átértékeléséből keletkező árfolyamkülönbözetet nem tartalmazó -, adózás előtti eredménye pedig 128.022 eFt-ról 83.202 eFt-ra csökkenjen.

**Felelős**: Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző,

(végrehajtás előkészítéséért:

Nagyné dr. Gats Andrea a Jogi és Képviselői Osztály vezetője

Kovács Cecília a SZOVA Nonprofit Zrt. vezérigazgatója)

**Határidő:** azonnal

**IX.**

**Határozati javaslat**

**……/2022. (XII. 8.) Kgy. sz. határozat**

A Közgyűlés egyetért azzal, hogy a MOHU MOL Hulladékgazdálkodási Zrt.-vel a közszolgáltatási hulladékgyűjtési és szállítási szerződéseket – elsődlegesen – alvállalkozóként közvetlenül a SZOVA Nonprofit Zrt. kösse meg.

**Felelős:**  Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/a végrehajtásért:

Kalmár Ervin, a Városüzemeltetési Osztály vezetője

Kovács Cecília, a SZOVA NZrt. vezérigazgatója/

**Határidő:**  azonnal

**X.**

**Határozati javaslat**

**……/2022. (XII. 8.) Kgy. sz. határozat**

Szombathely Megyei Jogú Város Közgyűlése a SZOVA Nonprofit Zrt. Igazgatóságából Gimes Gergely igazgatósági tagot tisztségéből visszahívja, és helyére 2022. december 9. napjától …………………………………….. választja meg változatlan feltételekkel.

A Közgyűlés felhatalmazza a polgármestert, hogy a társaság alapszabály módosítását aláírja.

**Felelős**: Dr. Nemény András polgármester

Horváth Soma alpolgármester

Dr. Károlyi Ákos jegyző,

(végrehajtás előkészítéséért:

Nagyné dr. Gats Andrea a Jogi és Képviselői Osztály vezetője

Kovács Cecília a SZOVA Nonprofit Zrt. vezérigazgatója)

**Határidő:** azonnal

**XI.**

**Határozati javaslat**

**……/2022. (XII. 8.) Kgy. sz. határozat**

1./ Szombathely Megyei Jogú Város Közgyűlése úgy határoz, hogy a Szombathelyi Haladás Labdarúgó és Sportszolgáltató Kft. tőkeemelésében részt kíván venni akként, hogy a jegyzett tőkébe 100.000 Ft pénzbeli hozzájárulást legkésőbb 2022. december 31. napjáig befizet.

2./ A Közgyűlés felhatalmazza a polgármestert, hogy az 1. pontban foglaltakat, valamint ennek alapján a társasági szerződés módosítását a taggyűlésen szavazatával támogassa.

**Felelős**: Dr. Nemény András polgármester

DR. László Győző alpolgármester

Dr. Károlyi Ákos jegyző,

(végrehajtás előkészítéséért:

Nagyné dr. Gats Andrea a Jogi és Képviselői Osztály vezetője

Séllei Árpád és Szántó Erzsébet, a társaság ügyvezetői)

**Határidő:** 2022. december 31.

**XII.**

**Határozati javaslat**

**……./2022. (XII. 8.) Kgy. sz. határozat**

A Közgyűlés a „KEHOP *3.2.1-15-2019-00033 azonosító számú* **„**A hulladékgazdálkodási rendszer fejlesztése Szombathely város területén, különös tekintettel az elkülönített hulladékgyűjtési, szállítási és előkezelő rendszerre” megnevezésű projekttel kapcsolatos tájékoztatást tudomásul veszi.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

/a végrehajtásért felelős:

Kalmár Ervin, a Városüzemeltetési Osztály vezetője/

**Határidő:** azonnal

**XIII.**

**Határozati javaslat**

**........../2022. (XII.8.) Kgy. sz. határozat**

Szombathely Megyei Jogú Város Közgyűlése jóváhagyja, hogy az AGORA Savaria Kulturális és Médiaközpont Nonprofit Kft. a Médiatanács által kiírt TVALLANDÓ2022 kódszámú felhívásra pályázatot nyújtson be. A pályázati díjak, valamint a 33 % önerő megfizetésére a társaság szokásos működési költségei nyújtanak fedezetet.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(végrehajtásért:

Nagyné dr. Gats Andrea, a Jogi és Képviselői Osztály vezetője

Horváth Zoltán, a Kft. ügyvezetője)

**Határidő:** azonnal